"Ema, kas meie oleme ka imetajad?" küsib põnn telekast tuleva "... terve meri oli piima täis" jutu peale.  "Jep."  "Aga me oleme ju inimesed! Inimesed on imetajad?"  "Jep."  "Kalad on ka imetajad."  "Eip."  "Aga vaal ju on?"  "Vaal pole kala."  "Aga  vetikad?"  "Kaktus pole ka imetaja," hõikab kaasa magamistoa ukse vahelt.  "Aga bakter?" ei jää põnn rahule.  "Kuule, millega ta peaks imetama? Tal üksainuke rakk ongi," toriseb kaasa.  "Ja see on tiss! Pilti oled näinud?" kaitsen last.  Kaasa pöörab ahastava pilgu lae poole, suutmata pöörata meie usku, et kusagil seitsme maa ja mere taga tissitavad just praegu bakteriemad oma järglasi magama.